Účastník ZPC	
Meno, priezvisko, titul:	Jozef Kuzma, PaedDr., PhD.	
Úsek:	Štátny pedagogický ústav, oddelenie pre predmety s prírodovedným zameraním, Pluhová 8, 830 00 Bratislava	
Zahraničná pracovná cesta	
Miesto konania – štát, mesto:	Kroměříž, Česká republika	
Organizátor:	Česká republika, Národní vzdělávací fond, město Kroměříž, Okresní hospodářská komora	
Termín:	15. – 16. 05. 2013	
Účel:	20. ročník - Celoštátny seminár – Celoživotné učenie – Kroměříž 
Odborné vzdelávanie v Českej a Slovenskej republike	
Rokovací jazyk:	ČJ a SJ	
Rámcový program	

Hlavné body pracovného stretnutia:
1.	Prezentácia účastníkov a otvorenie a rokovanie v I. bloku prvého dňa seminára – 15.05.2013 od 8.00 h do 18.00 h – „Dvadsať rokov vývoja odborného vzdelávania v Českej a Slovenskej republike“.
2.	Rokovanie druhého dňa odborného seminára 16.05.2013 od 8.30 h do 11.45 h v bloku II. – „Možnosti uplatnenia absolventov odborných škôl“ a III. – „Spolupráca odborných škôl a zamestnávateľov“. 
3.	Diskusia, prijatie memoranda z odborného seminára a záver – 12.05 h. 	
Stručný priebeh	

V dňoch 15. A 16. Mája 2013 sa v Kroměříži konal 20. Ročník celoštátneho odborného seminára „Celoživotné učenie – Kroměříž 2013, odborné vzdelávanie v Českej a Slovenskej republike“ za podpory ministrov školstva v CR a SR. Účastníci odborného seminára bilancovali a prezentovali dvadsaťročné obdobie prebiehajúcich zmien a úsilie o skvalitnenie prípravy mládeže pre trh práce. Slovenská a česká politika vzdelávania smeruje k tomu istému cieľu, rieši takmer identické problémy v snahe pripraviť absolventov škôl nielen pre profesionálny život a kariérny rast, v kontexte s celoživotným vzdelávaním, ale aj pre primerané uspokojenie životných potrieb jedinca.
Obsah odborného seminára bol usporiadaný do 3 tematických blokov, v ktorých sa účastníci zaoberali vývojom odborného školstva a odborného vzdelávania v Českej a Slovenskej republike. Štátny pedagogický ústav podporil tento odborný seminár prezentovanou účasťou v 3. tematickom bloku na tému: „Technické vzdelávanie na ZŠ – východisko k úspešnému odbornému vzdelávaniu a k príprave mladých ľudí pre trh práce“.
Pracovné stretnutie ponúklo príležitosť podeliť sa o nápady, ponúklo  možnosť výmeny dobrých skúseností, ale aj upozornilo na niektoré koncepčné chyby či nedostatky. Účastníci odborného seminára mali možnosť získať aktuálne informácie a dohodnúť ďalšiu spoluprácu v intenciách memoranda, ktoré bolo účastníkmi odborného seminára schválené na záver. 
Obidve strany sa v memorande zhodli na potrebe schádzania sa k takejto výmene skúseností každoročne.
	
Odporúčania a závery	
- trvalú pozornosť venovať odbornému a celoživotnému vzdelávaniu,
- vylepšovať spoluprácu všetkých zainteresovaných vzdelávacích zložiek a zamestnávateľov,
- pravidelne spolupracovať na úrovni odborníkov ČR a SR z oblasti odborného vzdelávania,	
Očakávaný prínos	
Získané informácie z celoštátneho seminára o odbornom vzdelávaní v Českej a Slovenskej republike bude možné využiť aj pri inovácii vzdelávacích programov všeobecného polytechnického vzdelávania na základnej škole a pri zdokonaľovaní plánovania a riadenia odborného vzdelávania a prípravy mládeže pre trh práce. Všetky prezentované informácie na seminári budú vydané na CD-DVD nosiči a doručené jeho účastníkom.	
Prehľad prinesenej dokumentácie a miesto jej uloženia	
Bližšie informácie o príprave a priebehu 20. ročníka celoštátneho seminára – Celoživotné učenie – Kroměříž 2013 – Odborné vzdelávanie v Českej a Slovenskej republike je možné nájsť na tejto webovej stránke: http://www.ohkkmcz a http://www.siov.sk.	
Spôsob zverejnenia výsledkov ZPC, prenos získaných informácií	
Správa zo ZPC bola zaslaná sekcii medzinárodnej spolupráce M ŠVVaŠ SR, ktorá ju zverejní na internetových stránkach ministerstva.	
Súhlasím so zverejnením správy na internete.	
Správu vypracoval: PaedDr. Jozef Kuzma, PhD.	
Dátum: 17. 05. 2013	
Správu schválil: doc. PaedDr. Viliam Kratochvíl, PhD.